
17 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5663 


ΑΠΟΦΑΣΕΙΣ 

Αριθμ. 14161 ττ.ε. 

Έγκριση Κανονισμού Διδακτορικών Σπουδών 
του Τμήματος Ηλεκτρολόγων Μηχανικών και 
Μηχανικών Υπολογιστών της Πολυτεχνικής Σχο¬ 
λής του Αριστοτελείου Πανεπιστημίου Θεσσα¬ 
λονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση της 2953/25-1-2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2, όπως αυτός ισχύει. 

2. Τις διατάξειςτου άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ.Α'/4-8-2017). 

3. Τις ερμηνευτικές εγκυκλίους του Υπουργείου Παιδεί¬ 
ας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΘΝ/29-9-2017: «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών-λοι- 
πά θέματα και β)22879/Ζ1 /9-2-2018: «Εφαρμογή των 
διατάξεων του ν. 4485/2017 (ΑΊ14) 

4. Τη με αριθμ. 17746/28-1-2015 (ΦΕΚ 258/τ.Β7 
24-2-2015) απόφαση του Συμβουλίου του ΑΠΘ: «Έγκρι¬ 
ση της αριθμ. 17508/23-1-2015 πράξης του Πρύτανη του 
Αριστοτελείου Πανεπιστημίου Θεσσαλονίκης (Α.Π.Θ.), 
περί του ορισμού Αναπληρωτών Πρύτανη του Α.Π.Θ., με¬ 
ταβίβασης αρμοδιοτήτων στους Αναπληρωτές Πρύτανη 
και καθορισμού της σειράς αναπλήρωσηςτου Πρύτανη». 

5. Την με αριθμ. 967/11-9-2018 (ΦΕΚ 4094/τ.Β7 
19-9-2018) απόφαση της Συγκλήτου του ΑΠΘ: «Έγκριση 
της 886/10-9-2018 πράξης του Πρύτανη του Αριστοτε- 
λείου Πανεπιστημίου Θεσσαλονίκης, περί «Τροποποίη¬ 


σης της αριθμ. 17508/23-1-2015 πράξης του Πρύτανη 
του Αριστοτελείου Πανεπιστημίου (Α.Π.Θ.), περί ορισμού 
Αναπληρωτών Πρύτανη του Α.Π.Θ., μεταβίβασης αρ¬ 
μοδιοτήτων στους Αναπληρωτές Πρύτανη και καθορι¬ 
σμού της σειράς αναπλήρωσης του Πρύτανη» που είχε 
εγκριθεί με την αριθμ. 17746/28-1-2015 (ΦΕΚ 258/τ.Β7 
24-2-2015) απόφαση του Συμβουλίου Α.Π.Θ. 

6. Την απόφαση της Συνέλευσης του Τμήματος Ηλε¬ 
κτρολόγων Μηχανικών και Μηχανικών Υπολογιστών της 
Πολυτεχνικής Σχολής του Αριστοτελείου Πανεπιστημίου 
Θεσσαλονίκης (Συνεδρίαση με αριθμ. 5/25-1 -2018). 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού ήτουΤακτικού Προϋπολογισμού του 
ΑΠΘ, αποφασίζουμε: 

Εγκρίνουμε τον Κανονισμό Διδακτορικών Σπουδών 
τουΤμήματος Ηλεκτρολόγων Μηχανικών και Μηχανικών 
Υπολογιστών της Πολυτεχνικής Σχολής του Αριστοτελεί- 
ου Πανεπιστημίου Θεσσαλονίκης, ως εξής: 

Άρθρο 1 
Γενικές Αρχές 

Οι Διδακτορικές Σπουδές του Τμήματος Ηλεκτρολό¬ 
γων Μηχανικών και Μηχανικών Υπολογιστών της Πο¬ 
λυτεχνικής Σχολής του ΑΠΘ αποσκοπούν στην προα¬ 
γωγή της γνώσης και της πρωτότυπης επιστημονικής 
έρευνας και οδηγούν στην απόκτηση Διδακτορικού Δι¬ 
πλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας του Προγράμματος Διδακτορι¬ 
κών ΣπουδώντουΤμήματος Ηλεκτρολόγων Μηχανικών 
και Μηχανικών Υπολογιστών της Πολυτεχνικής Σχολής 
του Αριστοτελείου Πανεπιστημίου Θεσσαλονίκης, όπως 

αυτός καταρτίστηκε με απόφαση της Συνέλευσηςτου 
Τμήματος (Συνεδρίαση με αριθμ. 5/25-1-2018). 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών τουΤμήματος 
Ηλεκτρολόγων Μηχανικών και Μηχανικών Υπολογιστών 
της Πολυτεχνικής Σχολής οργανώνεται και λειτουργεί 
σύμφωνα με τις διατάξεις του ν. 4485/2017 και των εν 
ισχύει ευρισκομένων σχετικών διατάξεων και αποφά¬ 
σεων. 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

• Είναι διπλωματούχοι ή κάτοχοι ενιαίου και αδιάσπα¬ 
στου τίτλου σπουδών μεταπτυχιακού επιπέδου κατά 
το άρθρο 46 του ν. 4485/2017 σχολής/τμήματος Ηλε¬ 
κτρολόγων Μηχανικών και Μηχανικών Υπολογιστών ή 
ισότιμων σχολών/τμημάτων της ημεδαπής. 

• Είναι πτυχιούχοι Α.Ε.Ι. της ημεδαπής ή αναγνωρισμέ¬ 
νου ως ισότιμου ιδρύματος της αλλοδαπής και κάτοχοι 
Διπλώματος Μεταπτυχιακών Σπουδών Α.Ε.Ι. της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής. 

Σε ειδικές περιπτώσεις, γίνονται δεκτοί/ές ως Υποψή- 
φιοι/ες Διδάκτορες και μη κάτοχοι Διπλώματος Μεταπτυ¬ 
χιακών Σπουδών υπό τις εξής προϋποθέσεις: 

Είναι απόφοιτοι τμημάτων τουλάχιστον τετραετούς 
φοίτησης, που πληρούν τουλάχιστον δύο από τα παρα¬ 
κάτω κριτήρια: 

(ί) Έχουν εκπονήσει πτυχιακή εργασία σε περιοχή αντί¬ 
στοιχη με το θέμα της Δ.Δ. 

(ϋ) Έχουν μία τουλάχιστον δημοσίευση σε έγκριτο 
διεθνές περιοδικό ή ανακοίνωση σε διεθνές συνέδριο 
με κριτές. 

(ϊϋ) Έχουν ιδιαίτερα υψηλή βαθμολογία (άριστα) σε 
δύο τουλάχιστον μαθήματα που σχετίζονται με το θέμα 
της προτεινόμενης διδακτορικής διατριβής. 

Οι υποψήφιοι αυτοί οφείλουν να παρακολουθήσουν 
και να εξεταστούν σε προπτυχιακά μαθήματα του τμή¬ 
ματος, αντίστοιχα σε αριθμό με αυτόν του πέμπτου (5ου) 
έτους σπουδών, που εισηγείται η Τριμελής Επιτροπή και 
εγκρίνει η Συνέλευση τουΤμήματος. 

Άρθρο 4 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. 

Για τους/τις υποψήφιους/ες διδάκτορες που γίνονται 
κατ' εξαίρεση δεκτοί/ές, χωρίς να είναι κάτοχοι ΜΔΕ, το 
ελάχιστο χρονικό όριο απόκτησης του Διδακτορικού 
Διπλώματος ανέρχεται στα τέσσερα (4) τουλάχιστον πλή¬ 
ρη ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 


Ο μέγιστος χρόνος εκπόνησης της διδακτορικής δια¬ 
τριβής ορίζεται στα πέντε (5) πλήρη ημερολογιακά έτη 
από την ημερομηνία ορισμού τηςΤριμελούς Συμβου¬ 
λευτικής Επιτροπής. Ο παραπάνω χρόνος δύναται να 
παραταθεί μέσω ετήσιων παρατάσεων για δύο (2) επι¬ 
πλέον έτη, μετά από αίτηση του/της υποψηφίου/ας και 
τεκμηριωμένη απόφαση της Συνέλευσης τουΤμήματος. 

Ο/η υποψήφιος/α διδάκτορας μπορεί να αιτηθεί ανα¬ 
στολής ενός (1) πλήρους ημερολογιακού έτους με αίτηση 
του/της, η οποία συνοδεύεται με επαρκώς αιτιολογημένη 
εισήγηση τηςΤριμελούς Συμβουλευτικής Επιτροπής και 
εγκρίνεται με απόφαση της Συνέλευσης του Τμήματος. 
Κατά τη διάρκεια της αναστολής αίρεται η ιδιότητα του/ 
της υποψήφιου διδάκτορα και τα εξ'αυτής απορρέοντα 
δικαιώματα. Ο χρόνος της αναστολής δεν προσμετράται 
στο μέγιστο συνολικό χρόνο εκπόνησης της Διδακτορι¬ 
κής Διατριβής. 

Άρθρο 5 

Δικαιώματα/Παροχές 

και Υποχρεώσεις Υποψηφίων Διδακτόρων 

5.1. Δικαιώματα/Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη απάτην 
ημερομηνία ορισμού τηςΤριμελούς Συμβουλευτικής Επι¬ 
τροπής, διατηρούν όλα τα δικαιώματα και τις παροχές 
που προβλέπονται και για τους/τις φοιτητές/τριες του 
β' κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά Όργανα, κ.α. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

5.2. Υποχρεώσεις 

Οι υποχρεώσεις των υποψηφίων διδακτόρων που αφο¬ 
ρούν την εκπόνηση της διδακτορικής διατριβής απορρέ¬ 
ουν από το άρθρο 40 του ν. 4485/2017 και εξειδικεύονται 
στο άρθρο 10 του παρόντος κανονισμού. 

Επιπλέον, οι υποψήφιοι διδάκτορες υποχρεούνται να 
επιλέξουν σε συνεργασία με τον επιβλέποντα και να ολο¬ 
κληρώσουν επιτυχώς δύο (2) μεταπτυχιακά μαθήματα 
της επιλογής τους, βάσει της λίστας που επισυνάπτεται 
στο παράρτημα του παρόντος κανονισμού. 

Άρθρο 6 

Συμμετοχή Υποψηφίων Διδακτόρων 
στην εκπαιδευτική διαδικασία 

Με απόφαση της Συνέλευσης του Τμήματος (άρθρο 9 
παρ. 3 εδάφιο ε'του ν. 3685/2008 που παραμένει σε ισχύ 
σύμφωνα με το άρθρο 88 περ. α'του ν. 4485/2017)) και 
κοινή απόφαση των Υπουργείων Παιδείας και Οικονο¬ 
μικών μπορεί να ανατίθεται σε υποψήφιους/ες διδάκτο¬ 
ρες η επικουρία μελών ΔΕΠ του Τμήματος σε προπτυ¬ 
χιακό και μεταπτυχιακό επίπεδο με ωριαία αντιμισθία, 
η οποία επιβαρύνει τον τακτικό προϋπολογισμό του 
Ιδρύματος. 

Ωριαία αντιμισθία δεν παρέχεται εάν ο υποψήφιος 
αμείβεται για την επικουρία αυτή από άλλη πηγή π.χ. 
υποτροφία στην προκήρυξη της οποίας αναφέρεται 
ρητά ότι ο υποψήφιος πρέπει να παρέχει επικουρία. 

Το γενικότερο εκπαιδευτικό έργο του Υποψήφιου 
Διδάκτορα [(στο εξής Υ.Δ.),(προετοιμασία, διδασκαλία, 
εργαστήρια, διόρθωση εργασιών κτλ.)] δεν μπορεί να 
υπερβαίνει τις οκτώ (8) ώρες την εβδομάδα. Η ανάθεση 
της επικουρίας εγκρίνεται από τη Συνέλευση του Τμήμα¬ 
τος κατόπιν εισήγησης της Επιτροπής Αποτίμησης του 
επικουρικού έργου των Υ.Δ. 

Άρθρο 7 

Διαδικασία Επιλογής Υποψηφίων Διδακτόρων 

Το Τμήμα μπορεί να προκηρύσσει θέσεις υποψηφίων 
διδακτόρων, οι οποίες δημοσιοποιούνται δια του ημε¬ 
ρησίου τύπου και αναρτώνται ηλεκτρονικά στον διαδι¬ 
κτυακό τόπο του Τμήματος. 

Οι θέσεις προκηρύσσονται δύο (2) φορές τον χρόνο, 
Ιούλιο και Νοέμβριο, κατά τα οριζόμενα στο άρθρο 42 
τουν. 4485/2017. 

Ο/Η ΥΠΟΨΗΦΙΟΣ/Α 

Ο/Η υποψήφιος/α υποβάλλει στη Γραμματεία του 
Τμήματος στις ημερομηνίες που προβλέπονται στον 
παρόντα Κανονισμό Διδακτορικών Σπουδών, τα εξής 
δικαιολογητικά (πρωτότυπα ή νομίμως επικυρωμένα 
αντίγραφα): 

1. Αίτηση 

2. Τίτλους Σπουδών 

3. Βεβαίωση ισοτιμίας από Δ.Ο.Α.Τ.Α.Π., για όσους προ¬ 
έρχονται από Πανεπιστήμια της αλλοδαπής. 

4. Πιστοποιητικά αναλυτικής βαθμολογίας. 

5. Τεκμηρίωση επαρκούς γνώσης τουλάχιστον μιας 
ευρωπαϊκής ξένης γλώσσας (ιδιαίτερα Αγγλικής). 

6. Δύο τουλάχιστον συστατικές επιστολές. 

7. Αναλυτικό Βιογραφικό σημείωμα. 

8. Προσχέδιο διδακτορικής διατριβής. 

Στην αίτηση αναγράφεται ο προτεινόμενος τίτλος, 
η προτεινόμενη γλώσσα εκπόνησης και συγγραφής -η 
οποία μπορεί να είναι διάφορη της ελληνικής-, καθώς και 
ο/η προτεινόμενος/η ως επιβλέπων/ουσα της Διδακτο¬ 
ρικής Διατριβής, ο/η οποίος/α ανήκει σε όσους/ες έχουν 
δικαίωμα επίβλεψης Διδακτορικής Διατριβής, σύμφωνα 
μετά οριζόμενα στο άρθρο 39του ν. 4485/2017 και στο 
άρθρο 8 του παρόντος Κανονισμού. 

Σημειώνεται ότι για να γίνει δεκτή η αίτηση πρέπει 
ο Βαθμός διπλώματος ή πτυχίου να είναι τουλάχιστον 
«επτά (7)». Σε εξαιρετικές περιπτώσεις, και μετά από 
αιτιολογημένη εισήγηση της Τριμελούς Επιτροπής Αξι¬ 
ολόγησης και έγκριση της Συνέλευσης του Τμήματος, 
είναι δυνατόν να γίνουν δεκτοί και υποψήφιοι με βαθμό 
διπλώματος ή πτυχίου χαμηλότερου του «επτά (7)». 

Το Τμήμα 

Η Συνέλευση τουΤμήματος, με βάση τη συνάφεια του 
ερευνητικού αντικειμένου των αιτήσεων που έχουν υπο¬ 
βληθεί, ορίζει τριμελή Επιτροπή από μέλη ΔΕΠ τουΤμή¬ 
ματος, ανά κατηγορία αιτήσεων. Η κάθε Επιτροπή εξετά¬ 
ζει τις υποβληθείσες αιτήσεις και τα συνυποβαλλόμενα 
έγγραφα και καλεί σε συνέντευξη τον/την υποψήφιο/α. 


Κατόπιν, η κάθε Επιτροπή υποβάλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η υπο¬ 
ψήφιος/α πληροί ή δεν πληροί τις προϋποθέσεις προ- 
κειμένου να γίνει δεκτός/η. Επιπρόσθετα, προτείνει τον/ 
την επιβλέποντα/ουσα, ακόμη και αν αυτός/η δεν έχει 
προταθεί από τον/την υποψήφιο/α. Σε κάθε περίπτωση 
το θέμα ανάγεται στην αρμοδιότητα της Συνέλευσης 
του Τμήματος. 

Η Συνέλευση του Τμήματος, συνεκτιμώντας το υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του/της υποψηφίου/ας. Στην εγκριτική 
απόφαση της Συνέλευσης ορίζεται και η γλώσσα εκπό¬ 
νησης και συγγραφής της Διδακτορικής Διατριβής. Στην 
ίδια απόφαση, η Συνέλευση δύναται να καθορίσει ως 
προϋπόθεση για την εκπόνηση της Διδακτορικής Δι¬ 
ατριβής του/της υποψηφίου, την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις. 

Αλλαγή τίτλου ή εξειδίκευση τίτλου, καθώς επίσης και 
αλλαγή στη γλώσσα συγγραφής της διατριβής, μπορεί να 
πραγματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος. Αλλαγή θέματος στην υπό 
εκπόνηση Διδακτορική Διατριβή, μπορεί να πραγματο¬ 
ποιηθεί μετά από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της Συνέλευσης 
τουΤμήματος. Στην περίπτωση κατά την οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 7 του παρόντα Κανονισμού. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του ΑΠΘ ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014 συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2 Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 45485/2017, την 
επίβλεψη της Διδακτορικής Διατριβής και ορίζει Τριμελή 
Συμβουλευτική Επιτροπή (στο εξήςΤ.Σ.Ε.), με αρμοδιό¬ 
τητα να πλαισιώνει και να υποστηρίζει την εκπόνηση και 
συγγραφή της. 3. ΣτηνΤριμελή Συμβουλευτική Επιτροπή 
μετέχουν ως μέλη, ο/η επιβλέπων/ουσα και δύο ακόμη 
μέλη Δ.Ε.Π. α' βαθμίδας, αναπληρωτή και επίκουρου από 
το ΑΠΘ ή άλλο Α.Ε.Ι. ή καθηγητές αναγνωρισμένων ως 
ομοταγών ιδρυμάτων της αλλοδαπής, οι οποίοι είναι 
κάτοχοι διδακτορικού διπλώματος, ή ερευνητές των 
βαθμιδών Α', Β' ή Γ' από ερευνητικά κέντρα του άρθρου 
13Α του ν. 4310/2014, συμπεριλαμβανομένων των ερευ¬ 
νητικών κέντρων της Ακαδημίας Αθηνών και του Ιδρύ¬ 
ματος Ιατροβιολογικών Ερευνών της Ακαδημίας Αθηνών 
ή από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση Διδακτορική Διατριβή. 

Ως μέλη τηςΤριμελούς Συμβουλευτικής Επιτροπής είναι 
δυνατόν να ορίζονται και μέλη Δ.Ε.Π. τα οποία είναι σε 
άδεια. Στην Τριμελή Συμβουλευτική Επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του Τμήματος. 

Ο ανώτατος αριθμός επιβλεπόμενων Διδακτορικών 
Διατριβών ανά μέλοςΔΕΠ είναι πέντε (5), με δυνατότη¬ 
τα συνεπίβλεψης έως επιπλέον τριών (3) Διδακτορικών 
Διατριβών. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος/σας για μεγάλο χρονικό διάστημα, η Συνέλευ¬ 
ση του Τμήματος, εκτιμώντας τις περιστάσεις, αναθέτει 
σε άλλον/η την επίβλεψη, σύμφωνα με όσα ορίζονται 
στις προηγούμενες παραγράφους, κατόπιν αίτησης του/ 
της υποψήφιου/ας διδάκτορα και σύμφωνης γνώμης 
του/της νέου/ας προτεινόμενου/ης επιβλέποντος/ας. Σε 
διαφορετική περίπτωση, ένα από τα άλλα δύο (2) μέλη 
τηςΤριμελούς Συμβουλευτικής Επιτροπής αναλαμβά¬ 
νουν χρέη επιβλέποντος/ας, ακόμη και καθ' υπέρβαση 
του μέγιστου αριθμού υποψήφιων διδακτόρων. 

5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
απότοΤμήμα Ηλεκτρολόγων Μηχανικών και Μηχανικών 
Υπολογιστών, όπου ξεκίνησε η εκπόνηση της Διδακτο¬ 
ρικής Διατριβής. 

6. Η Γραμματεία του Τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του/της Υποψήφιου/ας Διδάκτορα, τον τίτ¬ 
λο και σύντομη περίληψη της Διδακτορικής Διατριβής, 
το όνομα του/της επιβλέποντος/ουσας και των άλλων 
μελών της Τριμελούς Συμβουλευτικής Επιτροπής. 

Άρθρο 9 

Εκπόνηση Διδακτορικής Διατριβής 
με Συνεπίβλεψη 

Το Τμήμα Ηλεκτρολόγων Μηχανικών και Μηχανικών 
Υπολογιστών της Πολυτεχνικής Σχολής του ΑΠΘ είναι 
δυνατό να συνεργάζεται, σύμφωνα με όσα προβλέπο- 
νται στο άρθρο 43 του ν. 4485/2017, με Τμήματα ΑΕΙ 
της ημεδαπής, ερευνητικά κέντρα και ινστιτούτα του 
άρθρου 13 του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημίας 
Αθηνών, για την εκπόνηση διατριβών με συνεπίβλεψη. 
Τα σχετικά με τη διαδικασία εκπόνησης, χορήγησης ενι¬ 
αίου ή χωριστού τίτλου κ.α., προβλέπονται στο οικείο 
Ειδικό Πρωτόκολλο Συνεργασίας που καταρτίζεται. 

Το Τμήμα Ηλεκτρολόγων Μηχανικών και Μηχανικών 
Υπολογιστών της Πολυτεχνικής Σχολής του ΑΠΘ είναι 
δυνατό επίσης να συνεργάζεται με αναγνωρισμένα ως 
ομοταγή Ιδρύματα ή ερευνητικά κέντρα και ινστιτούτα 
της αλλοδαπής για την εκπόνηση διατριβών με συνεπί¬ 
βλεψη. Τα σχετικά με τη διαδικασία εκπόνησης, χορήγη¬ 
σης ενιαίου ή χωριστού τίτλου κ.α., προβλέπονται στο 
οικείο Ειδικό Πρωτόκολλο Συνεργασίας που καταρτίζε¬ 
ται σύμφωνα με όσα ορίζει η απόφαση του Υπουργού 


Παιδείας, Έρευνας και Θρησκευμάτων με αριθμό 41931 / 
Ζ1/13-3-2018 (ΦΕΚ 972/τ.Β'/13-3-2018). 

Άρθρο 10 

Διαδικασία Εκπόνησης 

Ο/Η υποψήφιος/α διδάκτορας, κατ' έτος παρουσιά¬ 
ζει προφορικά ενώπιον τηςΤριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά με την πρόοδο της Διδακτορικής του 
Διατριβής. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και των εκθέσεων προόδου, 
καταχωρούνται στον ατομικό φάκελο του/της υποψη¬ 
φίου/ας διδάκτορα. Η υποβολή του υπομνήματος επέχει 
θέση ανανέωσης εγγραφής του Υποψηφίου Διδάκτορα 
ανά ακαδημαϊκό έτος. 

Άρθρο 11 

Αξιολόγηση Διδακτορικής Διατριβής 

Μετά την ολοκλήρωση της ερευνητικής εργασίας, ο 
Υ.Δ. υποβάλλει αίτηση στηνΤριμελή Συμβουλευτική Επι¬ 
τροπή, δια της Γραμματείας, για δημόσια υποστήριξη και 
αξιολόγηση της έχοντας προηγουμένως παρουσιάσει 
τα κύρια αποτελέσματα της διατριβής του ενώπιον της 
Τ.Σ.Ε. Ειδικότερα, δέκα (10) τουλάχιστον ημέρες πριν 
από την ημερομηνία πραγματοποίησης της πιο πάνω 
παρουσίασης, ο Υ.Δ. οφείλει να παραδώσει σε όλα τα 
μέλη τηςΤ.Σ.Ε. (α) γραπτή έκθεση η οποία θα περιλαμ¬ 
βάνει αναλυτική περιγραφή της κατάστασης της επιστή¬ 
μης, των πρωτότυπων αποτελεσμάτων και της συμβολής 
της διατριβής στην επιστημονική περιοχή που πραγμα¬ 
τεύεται και (β) ειδικό βιογραφικό σημείωμα το οποίο 
θα περιλαμβάνει: (ί) τους τίτλους των μεταπτυχιακών 
μαθημάτων που παρακολούθησε επιτυχώς, (Μ) περιγρα¬ 
φή ενδεχόμενης συμμετοχής του Υ.Δ. στο εκπαιδευτικό 
έργο του Τμήματος και σε ερευνητικά προγράμματα και 
(ίϋ) κατάλογο των δημοσιεύσεων του Υ.Δ. σε επιστη¬ 
μονικά περιοδικά και σε συνέδρια. Μετά το πέρας της 
πιο πάνω παρουσίασης, ακολουθεί υποβολή σχετικών 
ερωτήσεων προς τον Υ.Δ. με σκοπό να διακριβωθεί η 
επάρκεια του έργου που έχει εκτελέσει στα πλαίσια της 
διατριβής του. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο- 
πήςγια τον/την υποψήφιο/α διδάκτορα. Εάν ηΤριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις καθώς και 
χρονοδιάγραμμα υλοποίησης. 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. Σε αυτή μετέχουν τα μέλη 

της Τριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ. 2 β' εδάφιο του ν. 4485/2017 και έχουν την ίδια ή 
συναφή ειδικότητα με τον επιστημονικό πεδίο της Διδα¬ 
κτορικής Διατριβής. Η Τριμελής Συμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη της Τριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

Μετά τον ορισμό της Επταμελούς Εξεταστικής Επι¬ 
τροπής από τη Συνέλευση του Τμήματος, ο επιβλέπων 
ορίζει την ημερομηνία, την ώρα και τον τόπο της δη¬ 
μόσιας υποστήριξης της διατριβής, σε συνεννόηση με 
τα μέλη της Επταμελούς Εξεταστικής Επιτροπής και τη 
γνωστοποιεί στον υποψήφιο, στη Γραμματεία του Τμή¬ 
ματος και στα μέλη Δ.Ε.Π. τουΤμήματος. Ο Υ.Δ. οφείλει 
να παραδώσει αντίγραφα της διδακτορικής διατριβής 
σε όλα τα μέλη της Επταμελούς Εξεταστικής Επιτροπής 
τουλάχιστον είκοσι (20) μέρες πριν την ημερομηνία 
εξέτασης. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια ενώπιον της Επταμε¬ 
λούς Εξεταστικής Επιτροπής. Η διαδικασία της δημό¬ 
σιας υποστήριξης προϋποθέτει τη φυσική παρουσία 
τουλάχιστον των τεσσάρων (4) μελών της Επταμελούς 
Εξεταστικής Επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. Με τη 
σύμφωνη γνώμη της Επταμελούς Εξεταστικής Επιτροπής 
είναι δυνατό να υποβληθούν ερωτήσεις και από το ακρο¬ 
ατήριο. Η όλη διαδικασία δεν επιτρέπεται να υπερβαίνει 
τις δυο (2) ώρες περίπου. 

Στη συνέχεια ο/η υποψήφιος/α αποχωρεί και η Επτα¬ 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και την συμβολή της στην επιστήμη 
και με βάση αυτά τα κριτήρια διατυπώνει την τελική της 
κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
Πρακτικό. Η Διδακτορική Διατριβή εγκρίνεται με πλει- 
οψηφία τουλάχιστον πέντε (5) μελών της Επταμελούς 
Εξεταστικής Επιτροπής. Το Πρακτικό υπογράφεται από 
όλα τα συμμετέχοντα στη διαδικασία της αξιολόγησης 
της διατριβής μέλη της Επταμελούς Εξεταστικής Επιτρο¬ 
πής και διαβιβάζεται δια της Γραμματείας, στη Συνέλευ¬ 
ση του Τμήματος. Η εγκριθείσα διδακτορική διατριβή 
αξιολογείται με την ακόλουθη κλίμακα: 

- Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 


- Άριστα 

- Αίαν Καλώς 

- Καλώς. 

Μετά την έγκριση της Διδακτορικής Διατριβής, ο Υπο¬ 
ψήφιος Διδάκτορας οφείλει να καταθέσει στη Γραμμα¬ 
τεία του Τμήματος ένα αντίτυπο της τελικής έκδοσης 
της διατριβής σε έντυπη μορφή (για το Εθνικό Κέντρο 
Τεκμηρίωσης - Εθνικό Αρχείο Διδακτορικών Διατρι¬ 
βών) και δύο αντίτυπα σε ψηφιακή μορφή (ένα για το 
Εθνικό Κέντρο Τεκμηρίωσης - Εθνικό Αρχείο Διδακτο¬ 
ρικών Διατριβών, και ένα για τη Βιβλιοθήκη τουΤμήμα¬ 
τος). Επίσης οφείλει να καταθέσει ο ίδιος ένα αντίτυπο 
της τελικής έκδοσης της διατριβής σε έντυπη μορφή 
και ένα σε ψηφιακή μορφή στην Κεντρική Βιβλιοθήκη 
του Α.Π.Θ. 

Η διδακτορική διατριβή, εφόσον γράφεται στην ελ¬ 
ληνική γλώσσα, πρέπει να περιέχει σύντομη περίληψη 
στην αγγλική γλώσσα. 

Η διδακτορική διατριβή, εφόσον γράφεται σε γλώσσα 
διάφορη της Ελληνικής, πρέπει να συνοδεύεται από: 

α) εκτεταμένη περίληψη στην ελληνική γλώσσα, η 
οποία να περιγράφει επαρκώς το αντικείμενο της δια¬ 
τριβής, καλύπτοντας όλα τα αντίστοιχα κεφάλαια. 

β) λεξικό αντιστοίχισης των τεχνικών όρων που χρη¬ 
σιμοποιούνται στο κείμενο της διατριβής με τους αντί¬ 
στοιχους ελληνικούς όρους. 

Άρθρο 12 

Αναγόρευση και Καθομολόγηση Διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σεδημόσια Συνεδρίαση τουΤμή¬ 
ματος, παρουσία του/της υποψήφιου/ας Διδάκτορα. Ο 
Πρόεδρος του Τμήματος θέτει υπόψη του Σώματος το 
Πρακτικό, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγησης 
της Διδακτορικής Διατριβής και ακολουθεί η αναγόρευ¬ 
ση και καθομολόγηση του/της υποψηφίου/ας σε Διδά¬ 
κτορα του Τμήματος. Στη Συνεδρίαση παρίσταται ο/η 
Πρύτανης ή ο/η Αντιπρύτανης, ενώ μπορεί να παρίσταται 
και ο/η Κοσμήτορας. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα Πρότυπα σχετικών Αποφάσεων 
της Συγκλήτου ΑΠΘΛ 

Η τελετή διενεργείταιτρεις(3) φορές ανά ακαδημαϊκό 
έτος. 

Ο/Η υποψήφιος/α διδάκτορας πριν από την αναγό¬ 
ρευση και καθομολόγηση του/της από την Συνέλευση 
τουΤμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην Διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του ΑΠΘ. 

1 Απόφαση της Συγκλήτου (Συνεδρίαση με αριθμ. 2913/ 
23-7-2015, έγγραφο με αριθμό 5288/4-11-2015) με θέμα: «Εξορ- 
θολογισμός της Γραμματειακής Υποστήριξης των Σχολών και 
Τμημάτων του ΑΠΘ. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 5663/17.12.2018 


Άρθρο 13 

Λόγοι Διαγραφής 

- Η Συνέλευση του Τμήματος Ηλεκτρολόγων Μηχα¬ 
νικών και Μηχανικών Υπολογιστών της Πολυτεχνικής 
Σχολής του ΑΠΘ, μετά από εισήγηση της Τριμελούς 
Συμβουλευτικής Επιτροπής, μπορεί να αποφασίσει τη 
διαγραφή Υποψηφίου/ας Διδάκτορα. Στην απόφαση 
τεκμηριώνονται οι λόγοι διαγραφής. 

- Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 14 

Λογοκλοπή 

- Καταθέτοντας οποιαδήποτε εργασία ή τη διδα¬ 
κτορική του διατριβή, ο υποψήφιος/α διδάκτορας 
υποχρεούται να αναφέρει αν χρησιμοποίησε το έργο 
άλλων. Η αντιγραφή θεωρείται σοβαρό ακαδημαϊκό 
παράπτωμα. 

- Λογοκλοπή θεωρείται η αντιγραφή εργασίας (ή μέ¬ 
ρους αυτής) κάποιου/ας άλλου/ης, καθώς και η χρησι¬ 
μοποίηση εργασίας (ή μέρους αυτής) άλλου/ης -δημο¬ 
σιευμένης ή μη- χωρίς τη δέουσα αναφορά. Η πράξη 
αυτή μπορεί να στοιχειοθετήσει απόφαση της Συνέλευ¬ 
σης του Τμήματος για διαγραφή του/της υποψήφιου/ 
ας διδάκτορα, σύμφωνα με τα οριζόμενα στο επόμενο 
άρθρο. 

- Σε περίπτωση που διαπιστωθεί λογοκλοπή μετά τη 
λήψη του διδακτορικού διπλώματος ο τίτλος που έχει 
απονεμηθεί ανακαλείται με ειδικά αιτιολογημένη από¬ 
φαση της Συνέλευσης του Τμήματος. 

Άρθρο 15 

Μεταβατικές διατάξεις 

Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορικής 
διατριβής, υποχρεούνται στην ολοκλήρωση της εντός 
διετίας. 

ΠΑΡΑΡΤΗΜΑ 

- ΚΑΤΑΛΟΓΟΣ ΜΕΤΑΠΤΥΧΙΑΚΩΝ ΜΑΘΗΜΑΤΩΝ 


Κωδ. 

Τίτλος μαθήματος 

ΜΠ1 

Ειδικές τεχνικές ελέγχου ηλεκτρικών μηχανών 

ΜΠ2 

Ποιότητα ηλεκτρικής ισχύος 

ΜΠ3 

Προχωρημένα κεφάλαια παραγωγής, 
μεταφοράς, διανομής 
και χρήσης ηλεκτρικής ενέργειας 

ΜΠ4 

Προχωρημένα κεφάλαια οικονομικής 
λειτουργίας του συστήματος 
ηλεκτρικής ενέργειας 

ΜΠ5 

Προχωρημένα κεφάλαια τεχνολογίας 
υψηλών τάσεων 

ΜΠ6 

Προχωρημένα κεφάλαια 
ηλεκτρικών εκκενώσεων 

ΜΠ7 

Ειδικά κεφάλαια εφαρμογών 
πυρηνικής τεχνολογίας 

ΜΠ8 

Ειδικά κεφάλαια θεωρίας και τεχνολογίας 
πυρηνικών αντιδραστήρων - 
ακτινοπροστασίας 


ΜΠ9 

Ιδιότητες των υλικών 

ΜΠ10 

Μέθοδοι μελέτης και χαρακτηρισμού υλικών 

ΜΠ11 

Ειδικά κεφάλαια αρχιτεκτονικής υπολογιστών 

ΜΠ12 

Προηγμένα θέματα λογισμικού 

ΜΠ13 

Ανάλυση διαδικτυακών συστημάτων 
και οργανισμών 

ΜΠ14 

Ειδικά κεφάλαια επεξεργασίας σήματος 
και πολυμέσων 

ΜΠ15 

Υπολογιστική νοημοσύνη 

ΜΠ16 

Ειδικά κεφάλαια αναλογικών και μικτών 
ολοκληρωμένων κυκλωμάτων 

ΜΠ17 

Ειδικά κεφάλαια σχεδίασης 
ψηφιακών διατάξεων μεγάλης κλίμακας 
ολοκλήρωσης 

ΜΠ18 

Ειδικά κεφάλαια ρομποτικών συστημάτων 

ΜΠ19 

Προηγμένα θέματα αυτομάτου ελέγχου 

ΜΠ20 

Ειδικά κεφάλαια ασύρματων επικοινωνιών 
και ηλεκτρομαγνητικών μετρήσεων 

ΜΠ21 

Ειδικά κεφάλαια ραντάρ, μικροκυμάτων 
και κεραιών 

ΜΠ22 

Ειδικά θέματα συστημάτων επικοινωνιών 

ΜΠ23 

Ειδικά θέματα δικτύων 

ΜΠ24 

Ειδικά θέματα αναλυτικού, εφαρμοσμένου, 
υπολογιστικού ηλεκτρομαγνητισμού 
και διάδοσης κύματος 

ΜΠ25 

Προηγμένα κεφάλαια επεξεργασίας σήματος 

ΜΠ26 

Προηγμένα κεφάλαια 
βιοϊατρικής τεχνολογίας 

ΜΠ27 

Ειδικά κεφάλαια οπτικής, φωτονικής 
και οπτικών επικοινωνιών 

ΜΠ28 

Προηγμένες τεχνικές ήχου και εικόνας, 
ηλεκτρακουστικής τεχνολογίας 
και διάδοσης ακουστικού κύματος 

ΜΠ29 

Μαθηματική φυσική 

ΜΠ30 

Πολύπλοκα Δίκτυα 

ΜΠ31 

Θεωρία γραφημάτων και μητροειδών 

ΜΠ32 

Ασφάλεια υπολογιστικών συστημάτων 

ΜΠ33 

Θεωρία εκτίμησης και αναγνώρισης στοχαστι¬ 
κών συστημάτων 

ΜΠ34 

Στατιστική μηχανική μάθηση 


Ο κατάλογος αυτός μπορεί να συμπληρώνεται και 
από μαθήματα σε συναφή αντικείμενα τα οποία προ- 
σφέρονται από άλλα τμήματα του Α.Π.Θ., μετά από 
απόφαση της Συνέλευσης του Τμήματος. Επιπλέον, η 
λίστα οφείλει να επικαιροποιείται σε ετήσια βάση και 
να αναρτάται στον επίσημο ιστότοπο του Τ.Η.Μ.Μ.Υ. 
(Γιΐΐρ://νννννν.θθ.3υΐΓι.9Γ/). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Δεκεμβρίου 2018 
Ο Πρύτανης κ.α.α. 

Ο Αντιπρύτανης Έρευνας και Συντονισμού 
ΘΕΟΔΩΡΟΣ ΛΑΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























